b'\n_START_ARTICLE_\nDansk Europamission\n_START_PARAGRAPH_\nDansk Europamission (DE) hj\xc3\xa6lper forfulgte kristne i Mellem\xc3\xb8sten, Asien og Centralasien med n\xc3\xb8dhj\xc3\xa6lps- og udviklingsprojekter, bibelovers\xc3\xa6ttelses og bibeldistibutionsprojekter, mediemission, evangelisering og lederuddannelse.\n_START_SECTION_\nHistorie\n_START_PARAGRAPH_\nDansk Europamission blev stiftet af pastor Hans Kristian Neerskov i 1964. Dansk Europamission har bestyrelsesmedlemmer fra flere kirkesamfund, inkl. Den danske Folkekirke, og organisationen er f\xc3\xa6lleskirkelig._NEWLINE_Dansk Europamission blev kendt hovedsagelig for sit engagement i ad uofficielle kanaler at forsyne kristne bag Jernt\xc3\xa6ppet med bibler og kristen litteratur, samt for sit arbejde for at oplyse den danske offentlighed om brud p\xc3\xa5 kristnes menneskerettigheder i de kommunistiske lande._NEWLINE_Efter kommunismens sammenbrud i 1991 har Dansk Europamission hjulpet forfulgte kristne i Mellem\xc3\xb8sten, Asien og Centralasien med n\xc3\xb8dhj\xc3\xa6lps- og udviklingsprojekter, bibelovers\xc3\xa6ttelses og bibeldistibutionsprojekter, mediemission, evangelisering og lederuddannelse. _NEWLINE_Dansk Europamissions har tilsluttet sig ISOBROs indsamlingsetiske retningslinjer.'